National Basketball Association

NBA (, Nacionalinė krepšinio asociacija) – profesionali Šiaurės Amerikos krepšinio lyga, įkurta 1946 m. Lygoje žaidžia JAV ir Kanados klubai (Kanada turėjo du klubus, tačiau dabar turi vieną). NBA žaidėjai yra vieni iš labiausiai apmokamų sportininkų pagal metines algas visame pasaulyje.

Dabartinėje NBA emblemoje vaizduojamas Džerio Vesto, pravarde „Mr. Clutch“, siluetas.

Istorija
Lyga buvo įkurta 1946 m. birželio 6 d. Niujorke. Iš pradžių ji vadinosi Amerikos krepšinio asociacija (). Dabartinį pavadinimą lyga gavo 1949 m. rugpjūčio 3 d., kuomet susijungė su pagrindine konkurente Nacionaline krepšinio lyga ().

Pačios pirmosios oficialios NBA rungtynės vyko Toronte 1946 m. lapkričio 1 d. Jose susitiko „Toronto Huskies“ (dabar „Toronto Raptors“) ir „New York Knicks“ (tuo metu „New York Knickerbockers“).

Susijungus su Nacionaline krepšinio lyga joje žaidė 17 klubų. Mažiausias klubų skaičius buvo pasiektas 1953 m., kai joje žaidė vos 8 klubai.

1979 m. lygoje buvo įtraukta naujovė – trijų taškų zona. Tais pačiais metais į lygą atėjo naujokai Larry Bird ir Magic Johnson. Jų žaidimas pritraukdavo didelį žiūrovų susidomėjimą ir taip prasidėjo lygos populiarėjimas visame pasaulyje. Dar didesnis lygos patrauklumas prasidėjo 1984 m., kai prie Chicago Bulls ekipos prisijungė Michael Jordan. Jis padėjo savo komandai tapti 6 kartus NBA čempionais.

Krepšiniui populiarėjant prie lygos panoro prisijungti vis daugiau komandų. 1988 ir 1989 m. NBA jau turėjo 27 klubus.

1992 m. vasaros olimpinėse žaidynėse pirmą kartą dalyvavo iš NBA profesionalių krepšininkų sudaryta JAV rinktinė. Ji nesunkiai nugalėjo visus varžovus ir tapo čempione.

1995 m. lyga išsiplėtė į Kanadą – NBA startavo du nauji klubai iš šios šalies, „Vancouver Grizzlies“ ir „Toronto Raptors“.

2011 m. pirmą kartą lygos istorijoje NBA žaidė oficialias rungtynes Europoje. Londone stebint 20 000 žiūrovų O2 arenoje susitiko „New Jersey Nets“ ir „Toronto Raptors“ komandos.

2012 m. NBA pradėjo bausti žaidėjus už žaidėjų elgesį, kuomet jie stengiasi įrodyti nebūtas priešininkų pražangas ar kitus veiksmus (vaidybą).

2014 m. rugpjūčio 5 d. Becky Hammon buvo paskirta „San Antonio Spurs“ komandos trenere ir tapo pirmąja visateise vyriausiąja trenere NBA lygoje.

2015 m. gruodžio 11 d. „Golden State Warriors“ komanda pasiekė geriausio NBA sezono starto rezultatą, laimėję iš eilės 24 rungtynes 2015–16 m. sezone.

2017 m. sausio 11 d. Londone vyko svarbiausios NBA reguliaraus sezono varžybos Europoje per visą senojo žemyno istoriją. Kova vyko tarp konkurencingų Philadelphia 76ers ir Boston Celtics komandų. Bilietai 20 000 žiūrovų talpinančioje O2 arenoje buvo išparduoti per valandą, krepšinio gerbėjai sugužėjo iš visos Europos. Tituluočiausia NBA komanda Boston Celtics varžybų eigoje prisivijo savo varžovus ir iškovojo pergalę rezultatu 114-103. Nors tokio pobūdžio varžybos Londone vyksta jau nuo 2011 m., bet iki tol čia žaidė ne itin pajėgios ar lygiavertės komandos.

Struktūra

NBA dabar yra 30 komandų, žaidžiančių 2 konferencijose, kurios suskirstytos į 6 pogrupius:

 Rytų konferencija:
 Atlanto pogrupis:
 Bostono Celtics
 Bruklino Nets
 Toronto Raptors
 Niujorko Knicks
 Filadelfijos 76ers
 Vidurio pogrupis:
 Čikagos Bulls
 Klivlando Cavaliers
 Detroito Pistons
 Indianos Pacers
 Milvokio Bucks
 Pietryčių pogrupis:
 Atlantos Hawks
 Šarlotės Hornets
 Majamio Heat
 Orlando Magic
 Vašingtono Wizards

 Vakarų konferencija:
 Ramiojo vandenyno pogrupis:
 Golden State Warriors
 Los Andželo Clippers
 Los Andželo Lakers
 Finikso Suns
 Sakramento Kings
 Šiaurės vakarų pogrupis:
 Denverio Nuggets
 Minesotos Timberwolves
 Portlendo Trail Blazers
 Oklahoma Sičio Thunder
 Jutos Jazz
 Pietvakarių pogrupis:
 Dalaso Mavericks
 Hiustono Rockets
 Memfio Grizzlies
 Naujojo Orleano Pelicans
 San Antonijo Spurs

Komandų pasiekimai
Labiausiai pasižymėjusi yra Bostono Celtics komanda, kuri nuo 1957 iki 1969 metų laimėjo 11 iš 17 čempionų titulų. Kiti dominuojantys klubai buvo Mineapolio Lakers (vėliau – Los Andželo Lakers) 6-ajame ir 9-ajame dešimtmetyje, Čikagos „Bulls“ 10-ajame dešimtmetyje.

NBA čempionai
NBA čempionais yra tapę:

 1946–1947 m. – Filadelfijos Warriors
 1947–1948 m. – Baltimorės Bullets
 1948–1949 m. – Mineapolio Lakers
 1949–1950 m. – Mineapolio Lakers
 1950–1951 m. – Ročesterio Royals
 1951–1952 m. – Mineapolio Lakers
 1952–1953 m. – Mineapolio Lakers
 1953–1954 m. – Mineapolio Lakers
 1954–1955 m. – Sirakūzų Nationals
 1955–1956 m. – Filadelfijos Warriors
 1956–1957 m. – Bostono Celtics
 1957–1958 m. – Sent Luiso Hawks
 1958–1959 m. – Bostono Celtics
 1959–1960 m. – Bostono Celtics
 1960–1961 m. – Bostono Celtics
 1961–1962 m. – Bostono Celtics
 1962–1963 m. – Bostono Celtics
 1963–1964 m. – Bostono Celtics
 1964–1965 m. – Bostono Celtics
 1965–1966 m. – Bostono Celtics
 1966–1967 m. – Filadelfijos 76ers
 1967–1968 m. – Bostono Celtics
 1968–1969 m. – Bostono Celtics
 1969–1970 m. – Niujorko Knicks
 1970–1971 m. – Milvokio Bucks
 1971–1972 m. – Los Andželo Lakers
 1972–1973 m. – Niujorko Knicks
 1973–1974 m. – Bostono Celtics
 1974–1975 m. – Golden State Warriors
 1975–1976 m. – Bostono Celtics
 1976–1977 m. – Portlando Trail Blazers
 1977–1978 m. – Vašingtono Bullets
 1978–1979 m. – Sietlo SuperSonics
 1979–1980 m. – Los Andželo Lakers
 1980–1981 m. – Bostono Celtics
 1981–1982 m. – Los Andželo Lakers

 1982–1983 m. – Filadelfijos 76ers
 1983–1984 m. – Boston Celtics
 1984–1985 m. – Los Andželo Lakers
 1985–1986 m. – Bostono Celtics
 1986–1987 m. – Los Andželo Lakers
 1987–1988 m. – Los Andželo Lakers
 1988–1989 m. – Detroito Pistons
 1989–1990 m. – Detroito Pistons
 1990–1991 m. – Čikagos Bulls
 1991–1992 m. – Čikagos Bulls
 1992–1993 m. – Čikagos Bulls
 1993–1994 m. – Hiustono Rockets
 1994–1995 m. – Hiustono Rockets
 1995–1996 m. – Čikagos Bulls
 1996–1997 m. – Čikagos Bulls
 1997–1998 m. – Čikagos Bulls
 1998–1999 m. – San Antonijo Spurs
 1999–2000 m. – Los Andželo Lakers
 2000–2001 m. – Los Andželo Lakers
 2001–2002 m. – Los Andželo Lakers
 2002–2003 m. – San Antonijo Spurs
 2003–2004 m. – Detroito Pistons
 2004–2005 m. – San Antonijo Spurs
 2005–2006 m. – Majamio Heat
 2006–2007 m. – San Antonijo Spurs
 2007–2008 m. – Bostono Celtics
 2008–2009 m. – Los Andželo Lakers
 2009–2010 m. – Los Andželo Lakers
 2010–2011 m. – Dalaso Mavericks
 2011–2012 m. – Majamio Heat
 2012–2013 m. – Majamio Heat
 2013–2014 m. – San Antonijo Spurs
 2014–2015 m. – Golden State Warriors
 2015–2016 m. – Klivlando Cavaliers
 2016–2017 m. – Golden State Warriors
 2017–2018 m. – Golden State Warriors
 2018–2019 m. – Toronto Raptors
 2019-2020 m. – Los Andželo Lakers
 2020-2021 m. – Milvokio Bucks
 2021–2022 m. – Golden State Warriors
 2022–2023 m. – Denverio Nuggets

Lietuviai NBA
Pirmasis Lietuvos krepšininkas NBA – Šarūnas Marčiulionis, 1989 metais išvykęs žaisti į „Golden State Warriors“. Jis pašauktas į NBA 1987 metų naujokų biržoje. Dar anksčiau į NBA pašauktas Arvydas Sabonis, kurį Portlando „Trail Blazers“ pašaukė 1986 metų naujokų biržoje, tačiau A. Sabonis į Portlandą išvyko tik 1995 metais.

Visi NBA žaidę lietuviai:
 Šarūnas Marčiulionis (pakviestas 1987 m., žaidė 1989–1996 m.)
 Arvydas Sabonis (pakviestas 1986 m., žaidė 1995–2001 ir 2002–2003 m.)
 Žydrūnas Ilgauskas (pakviestas 1996 m., žaidė 1996–2011 m.)
 Darius Songaila (pakviestas 2002 m., žaidė 2003–2011 m.)
 Linas Kleiza (pakviestas 2005 m., žaidė 2005–2009 ir 2010–2013 m.)
 Arvydas Macijauskas (žaidė 2005–2006 m.)
 Šarūnas Jasikevičius (žaidė 2005–2007 m.)
 Martynas Andriuškevičius (pakviestas 2005 m., žaidė 2005–2006 m.)
 Jonas Valančiūnas (pakviestas 2011 m.)
 Donatas Motiejūnas (pakviestas 2011 m., žaidė 2012–2017 m.)
 Domantas Sabonis (pakviestas 2016 m.)
 Mindaugas Kuzminskas (žaidė 2016–2017 m.)
 Egidijus Mockevičius (žaidė 2016-2017 m.)
 Deividas Sirvydis (pakviestas 2020 m.)

NBA naujokų biržose pašaukti, bet NBA nežaidę krepšininkai:
 Eurelijus Žukauskas (pakviestas 1995 m. naujokų biržoje)
 Robertas Javtokas (pakviestas 2001 m.)
 Virginijus Praškevičius (buvo pasirašęs sutartį su Minesotos Timberwolves, tačiau nežaidė nei vienose rungtynėse)
 Renaldas Seibutis (pakviestas 2007 m.)
 Artūras Gudaitis (pakviestas 2015 m.)
 Arnoldas Kulboka (pakviestas 2018 m.)

Taip pat skaitykite
 NBA rekordai
 NBA Visų žvaigždžių rungtynės
 NBA naujokų birža

Šaltiniai

Nuorodos

 Oficiali NBA svetainė (anglų k.)
 Nacionalinės krepšininkų asociacijos svetainė (anglų k.)
 The Business Of Basketball